## Pravilnik o uvjetima i načinu izdavanja potvrde hrvatskim državljanima i pravnim osobama za ostvarivanje prava pružanja usluga regulirane profesije energetskog certificiranja i energetskog pregleda zgrade u državama ugovornicama Ugovora o Europskom ekonomskom prostoru

### NN 47/2014 (16.4.2014.), Pravilnik o uvjetima i načinu izdavanja potvrde hrvatskim državljanima i pravnim osobama za ostvarivanje prava pružanja usluga regulirane profesije energetskog certificiranja i energetskog pregleda zgrade u državama ugovornicama Ugovora o Europskom ekonomskom prostoru

MINISTARSTVO GRADITELJSTVA I PROSTORNOGA UREĐENJA

894

Na temelju članka 36. stavka 2. Zakona o gradnji (»Narodne novine«, broj 153/13), ministrica graditeljstva i prostornoga uređenja donosi

PRAVILNIK

O UVJETIMA I NAČINU IZDAVANJA POTVRDE HRVATSKIM DRŽAVLJANIMA I PRAVNIM OSOBAMA ZA OSTVARIVANJE PRAVA PRUŽANJA USLUGA REGULIRANE PROFESIJE ENERGETSKOG CERTIFICIRANJA I ENERGETSKOG PREGLEDA ZGRADE U DRŽAVAMA UGOVORNICAMA UGOVORA O EUROPSKOM EKONOMSKOM PROSTORU

I. OPĆE ODREDBE

Predmet Pravilnika

Članak 1.

(1) Ovim se Pravilnikom uređuju uvjeti i način izdavanja potvrde ovlaštenim hrvatskim državljanima i ovlaštenim pravnim osobama u svrhu neometanog pružanja usluge regulirane profesije energetskog certificiranja i energetskog pregleda zgrade u državama ugovornicama Ugovora o Europskom ekonomskom prostoru.

(2) Energetsko certificiranje i energetski pregled zgrade pripada reguliranoj profesiji u području energetskog certificiranja zgrada sukladno rednom broju 47. Popisa reguliranih profesija u Republici Hrvatskoj iz svibnja 2013. godine.

(3) Riječi i pojmovi koji imaju rodno značenje korišteni u ovom Pravilniku odnose se jednako na muški i ženski rod bez obzira jesu li korišteni u muškom ili ženskom rodu.

Svrha Pravilnika

Članak 2.

Potvrda se izdaje radi ostvarivanja prava pružanja usluga regulirane profesije energetskog certificiranja i energetskog pregleda zgrade u državama ugovornicama Ugovora o Europskom ekonomskom prostoru (dalje: Potvrda) hrvatskih državljana i pravnih osoba.

Pojmovi

Članak 3.

Pojedini pojmovi u smislu ovoga Pravilnika imaju sljedeće značenje:

Ministarstvo je središnje tijelo državne uprave nadležno za poslove graditeljstva;

Ovlaštena osoba je fizička ili pravna osoba koja ima ovlaštenje Ministarstva za pružanje usluga regulirane profesije energetskog certificiranja i energetskog pregleda zgrade;

Zakon je Zakon o gradnji (»Narodne novine«, broj 153/13);

Zaposlena osoba je fizička osoba koja je zaposlena na neodređeno vrijeme u ovlaštenoj pravnoj osobi koja provodi radnje i postupke regulirane profesije energetskog certificiranja i energetskog pregleda zgrade.

Prilozi Pravilniku

Članak 4.

Ovaj Pravilnik sadrži sljedeće priloge:

– Prilog 1 Obrazac zahtjeva za izdavanje potvrde fizičkim osobama u svrhu pružanja usluga regulirane profesije energetskog certificiranja i energetskog pregleda zgrade u državama ugovornicama Ugovora o Europskom ekonomskom prostoru

– Prilog 2 Obrazac zahtjeva za izdavanje potvrde pravnim osobama u svrhu pružanja usluga regulirane profesije energetskog certificiranja i energetskog pregleda zgrade u državama ugovornicama Ugovora o Europskom ekonomskom prostoru

II. IZDAVANJE POTVRDE

Članak 5.

Potvrdu izdaje Ministarstvo u skladu sa Zakonom.

Zahtjev

Članak 6.

(1) Zahtjev za izdavanje Potvrde podnosi se Ministarstvu prema Prilogu 1 ili Prilogu 2 ovoga Pravilnika.

(2) Pravna osoba zahtjevu iz stavka 1. ovog članka prilaže i izvadak iz sudskog registra u originalu ili javnobilježnički ovjerenoj preslici izvoda iz sudskog registra ne starijoj od 6 mjeseci.

Članak 7.

(1) Ministarstvo izdaje Potvrdu u roku od 8 dana od uredno podnesenog zahtjeva.

(2) Zahtjev se podnosi u pisanom obliku osobno, poštom ili elektronički.

(3) Podnositelj je dužan u zahtjevu navesti: ime i prezime, osobni identifikacijski broj (OIB), datum i mjesto rođenja, adresu stanovanja odnosno naziv tvrtke, ime odgovorne osobe, sjedište, registarski broj iz Registra ovlaštenih osoba, naziv države članice domaćina na čijem području namjerava obavljati profesiju odnosno pružati uslugu.

Članak 8.

(1) Potvrda se izdaje za pružanje usluge energetskog certificiranja i energetskog pregleda zgrade za koju je podnositelj stekao ovlaštenje.

(2) Potvrda se izdaje i za obavljanje redovitog pregleda sustava grijanja i sustava hlađenja ili klimatizacije u zgradi ako je ovlaštenje za energetski pregled zgrade sa složenim tehničkim sustavom dano fizičkoj osobi strojarske struke, odnosno pravnoj osobi koja zapošljava fizičku osobu strojarske struke.

Potvrda

Članak 9.

(1) Potvrda za fizičku osobu sadržava sljedeće podatke:

– podatke o ovlaštenoj osobi (ime i prezime, adresa stanovanja, mjesto i datum rođenja, državljanstvo, osobni identifikacijski broj, stručni naziv i akademski stupanj odnosno akademski ili stručni naziv ili akademski stupanj),

– vrsta ovlaštenja,

– datum izdavanja i rok važenja,

– registarski broj iz registra ovlaštenih osoba, te razdoblje upisa,

– broj uvjerenja o završenom Programu osposobljavanja, mjesto i datum izdavanja, te naziv nadležne ustanove.

(2) Potvrda za pravnu osobu sadržava sljedeće podatke:

– podatke o ovlaštenoj osobi (naziv, adresa sjedišta, osobni identifikacijski broj i ime i prezime odgovorne osobe),

– vrsta ovlaštenja,

– datum izdavanja i rok važenja,

– registarski broj iz registra ovlaštenih osoba, datum i razdoblje upisa,

– imena i prezimena, stručni naziv i akademski stupanj odnosno akademski ili stručni naziv ili akademski stupanj i osobne identifikacijske brojeve za sve fizičke osobe zaposlene na neodređeno vrijeme u pravnoj osobi koje provode radnje i postupke energetskog certificiranja i energetskog pregleda zgrada.

(3) Potvrda je javna isprava koja se automatski upisuje u privremenu evidenciju Ministarstva.

III. ZAVRŠNA ODREDBA

Članak 10.

Ovaj Pravilnik stupa na snagu osmog dana od dana objave u »Narodnim novinama«.

Klasa: 360-01/14-12/7
Urbroj: 531-01-14-4
Zagreb, 1. travnja 2014.

Ministrica
Anka Mrak-Taritaš, dipl. ing. arh., v. r.

**PRILOG 1**

ZAHTJEV ZA IZDAVANJE POTVRDE FIZIČKIM OSOBAMA U SVRHU PRUŽANJA USLUGA REGULIRANE PROFESIJE ENERGETSKOG CERTIFICIRANJA I ENERGETSKOG PREGLEDA ZGRADE U DRŽAVAMA UGOVORNICAMA UGOVORA O EUROPSKOM EKONOMSKOM PROSTORU

|  |  |  |  |  |  |
| --- | --- | --- | --- | --- | --- |
| MINISTARSTVO GRADITELJSTVA I PROSTORNOGA UREĐENJA 10000 Zagreb, Ulica Republike Austrije 20 | | | | | |
| ZAHTJEV ZA IZDAVANJE POTVRDE ZA FIZIČKE OSOBE  (zahtjev popuniti tiskanim slovima, po mogućnosti u elektroničkoj formi) | | | | | |
| I. Podaci o fizičkoj osobi | | | | | |
| Ime | | |  | | |
| Prezime | | |  | | |
| Stručni naziv i akademski stupanj odnosno akademski ili stručni naziv ili akademski stupanj | | |  | | |
| Mjesto i datum rođenja | | |  | | |
| OIB | | |  | | |
| Adresa stanovanja (ulica i kućni broj) | | |  | | |
| Poštanski broj i mjesto stanovanja | | |  | | |
| E-mail adresa | | |  | | |
| Broj telefona/mobilnog telefona/telefaxa | | |  | | |
| Država članica domaćina na čijem području namjerava obavljati profesiju odnosno pružati uslugu | | |  | | |
| Registarski broj ovlaštene fizičke osobe iz registra ovlaštenih osoba | | |  | | |
|  | | | | | |
| Podaci o izdanom rješenju o ovlaštenju | | | | | |
| Klasifikacijska oznaka | | |  | | |
| Urbroj | | |  | | |
| Datum izdavanja | | |  | | |
| Datum izvršnosti | | |  | | |
| II. prilozi zahtjevu | | | | | |
| 1. | Upravne pristojbe | | | |  |
| III. Izjava podnositelja zahtjeva | | | | | |
| Da su podaci navedeni u ovom zahtjevu točni potvrđujem potpisom | | | | | |
| Datum podnošenja zahtjeva | | Ime i prezime podnositelja zahtjeva | | Potpis podnositelja zahtjeva | |

**PRILOG 2**

ZAHTJEV ZA IZDAVANJE POTVRDE PRAVNIM OSOBAMA U SVRHU PRUŽANJA USLUGA REGULIRANE PROFESIJE ENERGETSKOG CERTIFICIRANJA I ENERGETSKOG PREGLEDA ZGRADE U DRŽAVAMA UGOVORNICAMA UGOVORA O EUROPSKOM EKONOMSKOM PROSTORU

|  |  |  |  |  |  |
| --- | --- | --- | --- | --- | --- |
| MINISTARSTVO GRADITELJSTVA I PROSTORNOGA UREĐENJA 10000 Zagreb, Ulica Republike Austrije 20 | | | | | |
| ZAHTJEV ZA IZDAVANJE POTVRDE ZA PRAVNE OSOBE (zahtjev popuniti tiskanim slovima, po mogućnosti u elektroničkoj formi) | | | | | |
| I. Podaci o pravnoj osobi | | | | | |
| Naziv podnositelja zahtjeva – tvrtka trgovačkog društva | | |  | | |
| Sjedište trgovačkog društva iz sudskog registra (adresa) | | |  | | |
| Poštanski broj i mjesto | | |  | | |
| OIB | | |  | | |
| MB (matični broj trgovačkog društva iz sudskog registra) | | |  | | |
| Banka i broj žiro računa | | |  | | |
| E-mail adresa | | |  | | |
| Broj telefona/mobilnog telefona/telefaxa | | |  | | |
| Država članica domaćina na čijem području namjerava obavljati profesiju odnosno pružati uslugu | | |  | | |
| Registarski broj ovlaštene pravne osobe iz registra ovlaštenih osoba | | |  | | |
| Podaci o izdanom rješenju o ovlaštenju | | | | | |
| Klasifikacijska oznaka | | |  | | |
| Urbroj | | |  | | |
| Datum izdavanja | | |  | | |
| Datum izvršnosti | | |  | | |
|  | | | | | |
| II. Podaci o odgovornoj osobi podnositelja zahtjeva | | | | | |
| Ime | | |  | | |
| prezime | | |  | | |
| OIB | | |  | | |
| Ulica i kućni broj | | |  | | |
| Poštanski broj i mjesto | | |  | | |
| E-mail adresa | | |  | | |
| Broj telefona/mobilnog telefona/telefaxa | | |  | | |
| III. Podaci o osobama zaposlenim u pravnoj osobi koje provode radnje i postupke energetskog certificiranja, energetskog pregleda zgrada i redovitog pregleda sustava grijanja i sustava hlađenja ili klimatizacije u zgradi (navesti za sve osobe) | | | | | |
| Ime | | |  | | |
| Prezime | | |  | | |
| Stručni naziv i akademski stupanj odnosno akademski ili stručni naziv ili akademski stupanj | | |  | | |
| Mjesto i datum rođenja | | |  | | |
| OIB | | |  | | |
| Adresa stanovanja (ulica i kućni broj) | | |  | | |
| Poštanski broj i mjesto | | |  | | |
| E-mail adresa | | |  | | |
| Broj telefona/mobilnog telefona/telefaxa | | |  | | |
| IV. prilozi zahtjevu | | | | | |
| 1. | Upravne pristojbe | | | |  |
| 2. | Izvadak iz sudskog registra u originalu ili ovjeren po javnom bilježniku | | | |  |
|  | | | | | |
| V. Izjava podnositelja zahtjeva | | | | | |
| Da su podaci navedeni u ovom zahtjevu točni potvrđujem potpisom | | | | | |
| Datum podnošenja zahtjeva | | Ime i prezime odgovorne osobe | | Potpis odgovorne osobe i pečat tvrtke | |

47 16.04.2014 Pravilnik o uvjetima i načinu izdavanja potvrde hrvatskim državljanima i pravnim osobama za ostvarivanje prava pružanja usluga regulirane profesije energetskog certificiranja i energetskog pregleda zgrade u državama ugovornicama Ugovora o Europskom ekonomskom prostoru

47 16.04.2014 Pravilnik o uvjetima i načinu izdavanja potvrde hrvatskim državljanima i pravnim osobama za ostvarivanje prava pružanja usluga regulirane profesije energetskog certificiranja i energetskog pregleda zgrade u državama ugovornicama Ugovora o Europskom ekonomskom prostoru

Pravilnik, NN 47/2014-894
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)